Diari Oficial de la Generalitat Valenciana


Sumari del DOGV 3987, del 26-04-2001 (2001/3824)

ORDRE de 17 d'abril de 2001, de la Conselleria d'Economia, Hisenda i Ocupació, per la que es modifica l'Ordre de 29 de desembre de 2000, de la conselleria d'Economia, Hisenda i Ocupació, per la que s'estableixen les bases de concessió de subvencions de foment de l'ocupació adreçat a emprenedors i es dóna publicitat a les línies de crèdit i a l'import global màxim destinat a atendre-les.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3824


Data del document
:   17-04-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * dona
    * mà d'obra femenina
    * professió independent
    * petita empresa
    * ajuda pública
    * suport econòmic
    * empresa individual
    * ajuda a l'ocupació
    * creació d'ocupació

ORDRE de 17 d'abril de 2001, de la Conselleria d'Economia, Hisenda i Ocupació, per la que es modifica l'Ordre de 29 de desembre de 2000, de la conselleria d'Economia, Hisenda i Ocupació, per la que s'estableixen les bases de concessió de subvencions de foment de l'ocupació adreçat a emprenedors i es dóna publicitat a les línies de crèdit i a l'import global màxim destinat a atendre-les. [2001/M3824]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores per a la concessió de subvencions de foment de l'ocupació adreçat a emprenedors.
  
En compliment del que disposa la disposició addicional primera de l'Ordre de 29 de desembre de 2000 citada, i l'article 47.11 del Text Refós de la Llei d'Hisenda Publica de la Generalitat Valenciana, i d'acord amb el que estableix la Llei de Pressupostos de la Generalitat per a l'any 2001, mitjançant aquesta ordre es dóna publicitat a la línia de crèdit i a l'import global màxim destinat a la concessió de les ajudes establides en les bases reguladores d'aquesta, per a l'any 2001.
  
Així mateix s'ha considerat convenient modificar la citada ordre amb l'objecte d'aclarir determinats aspectes que poden induir a confusió, així com corregir-ne alguns errors detectats.
  
Per això, i en virtut de les facultats que em confereix l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
Ordene
  
Article 1
  
Per a l'exercici de 2001, i de conformitat amb el que estableix la Llei 12/2000, de 28 de desembre, de Pressupostos de la Generalitat Valenciana per a l'exercici de 2001 (DOGV núm. 3.907, de 29.12.2000), les ajudes indicades en l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçat a emprenedors, es finançaran a càrrec de la secció 06, programa 322.10, «Foment de l'Ocupació», capítols, línies i imports que a continuació s'indiquen:
  
a) Les ajudes establides en el títol II de l'ordre, amb excepció de la contractació del primer treballador i de les ajudes a microempreses participades per dones, es finançaran a càrrec del capítol IV, línia T0212000 amb un import global màxim de 3.593.071.472 pessetes, de les quals 209.872.905 pessetes són finançades pel Fons Social Europeu.
  
b) Les ajudes a microempreses participades per dones establides en el títol II de l'ordre es finançaran a càrrec del capítol IV, línia T2446000 amb un import global màxim de 23.683.810 de pessetes finançades pel Fons Social Europeu.
  
c) Les ajudes a la contractació del primer treballador establides en el títol II de l'ordre es finançaran a càrrec del capítol IV, línia T4156000, amb un import global màxim de 160.005.436 de pessetes finançades pel Fons Social Europeu.
  
d) Les ajudes establides en el títol III de l'ordre es finançaran a càrrec del capítol IV, línia T4153000, amb un import màxim de 115.634.966 de pessetes.
  
e) Les ajudes establides en el títol IV de l'Ordre es finançaran a càrrec del capítol IV, línia T2943000, amb un import màxim de 299.309.660 de pessetes.
  
Article 2
  
Es modifica l'article 13 apartat 2 lletra a), de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«a) Ajudes equivalents a les establides, amb caràcter general, per als desocupats que es constituïsquen en treballadors autònoms o professionals durant aquest exercici, i regulades en els apartats 1.a) 1.b) i 1.c) d'aquest article. L'ajuda establida en l'apartat 1.a) s'entendrà referida a cada una de les treballadores que s'incorporen com a sòcies a la microempresa beneficiària, amb independència de l'enquadrament que corresponga en el règim de Seguretat Social.»
  
Es modifica l'article 13 apartat 6 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«En cap cas podran ser beneficiàries d'aquestes ajudes les societats civils i les comunitats de béns.»
  
Article 3
  
Se suprimeix la lletra g), apartat 1, de l'article 15 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors.
  
Es modifica l'article 15 apartat 1, lletra i), de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«i) Quan se sol·licite l'ajuda per la contractació del primer treballador, declaració responsable relativa al parentiu d'aquest amb el sol·licitant, o amb els administradors o partícips de les societats mercantils sol·licitants així com una altra relativa al compromís de mantenir el lloc de treball subvencionat un mínim de cinc anys, o de tornar, en un altre cas, la subvenció percebuda. A la citada declaració s'acompanyarà certificat de vida laboral de l'empresa expedida per la Tresoreria de la Seguretat Social.»
  
Es modifica l'article 15 apartat 1, lletra j), de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«j) Quan la sol·licitant siga una microempresa participada majoritàriament per dones, haurà d'acompanyar la sol·licitud, certificat registral acreditatiu de l'existència legal de l'empresa i societària dels partícips en el seu capital, així com la documentació corresponent a cada una de les ajudes sol·licitades acompanyada, si correspon, dels pertinents contractes de treball i alta en la Seguretat Social de l'empresa de les treballadores o treballadors pels quals se sol·licite l'ajuda, així com els certificats de vida laboral d'aquestos.»
  
Se suprimeix l'apartat k), paràgraf 1, de l'article 15 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors.
  
Es modifica l'article 15, apartat 2, de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«Article 15.2. Les sol·licituds d'ajudes per a primera contractació, i les establides a favor de microempreses participades majoritàriament per dones, hauran de presentar-se abans de l'inici de l'actuació per a la qual se sol·licita l'ajuda.»
  
Es modifica l'article 15 apartat 3 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«El termini per a la presentació de sol·licituds serà des de l'1 de gener al 30 de setembre de cada any, excepte per a l'any 2001 que serà des de la data de publicació de l'ordre d'ajudes.»
  
Article 4
  
Es modifica en l'article 16, paràgraf 1, de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«Article 16.1. La liquidació de les ajudes s'efectuarà una vegada acreditat l'inici de l'activitat laboral o l'activitat subvencionada per part del beneficiari mitjançant la presentació de la documentació arreplegada en l'article anterior, acompanyant a més, si es tracta de microempreses participades per dones, el NIF de l'entitat, els contractes de treball i les corresponents altes en la Seguretat Social.»
  
Article 5
  
Es modifica en l'article 29, apartat 2, de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«2. Aquesta subvenció consistirà en el pagament al treballador, per part de la Generalitat Valenciana, mitjançant la Conselleria d'Economia, Hisenda i Ocupació, del 50% de la quota al règim corresponent a la Seguretat Social com a treballador autònom, calculat sobre la base mínima de cotització, o el 100% de l'aportació del treballador en les cotitzacions al corresponent règim de la Seguretat Social, durant el temps que s'haguera percebut la prestació per desocupació de no haver percebut en la seua modalitat de pagament únic, amb el còmput, a efectes d'aquesta ajuda, a partir de la data d'alta en el corresponent règim de la Seguretat Social.
  
Per al cas de treballadors pertanyents al règim d'autònoms es computarà a partir de l'1 del mes corresponent a aquell en què s'haja produït l'alta.»
  
Article 6
  
Es modifica en l'article 31, apartat 2, de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçada a emprenedors, que queda redactat com segueix:
  
«2. Les sol·licituds s'acompanyaran de la documentació específica següent:
  
- Documentació que acredite que el sol·licitant és perceptor de la prestació per desocupació en la modalitat de pagament únic.
  
- Butlletins de cotització mensual corresponents al semestre pel qual se sol·licita el pagament de les quotes.
  
- Alta en el corresponent règim de la Seguretat Social.»
  
Article 7
  
Els tipus d'interés dels préstecs acollits al Conveni de Col·laboració financera amb la Conselleria en matèria d'ocupació, que afecten les subvencions financeres previstes en la convocatòria regulada per l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment de l'ocupació adreçat a emprenedors, seran els següents per a l'any 2001:
  
a) En préstecs a tipus variable, el tipus nominal màxim serà del MÍBOR o EURIBOR + 2 punts.
  
b) En préstecs a tipus fix, el tipus nominal màxim estarà en funció dels anys de duració del préstec des de la formalització:
  
1. En préstecs amb duració de fins a 5 anys inclusivament, el tipus nominal màxim aplicable serà del 7,8%.
  
2. En préstecs amb duració de mes de 5 anys fins a 8, inclusivament, el tipus nominal màxim aplicable serà del 8%.
  
3. En préstecs amb duració de més de 8 anys, el tipus nominal màxim aplicable serà del 8,3%.
  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 5% anual.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 17 d'abril de 2001
  
El conseller d'Economia, Hisenda i Ocupació,